stanford-oval/wikipedia huggingface dataset:
Wolfgang Kayser

Wolfgang Kayser (1906 – 1960) oli saksalainen kirjallisuuden tutkija. Hän oli yksi teoreettisen kirjallisuustieteen merkittävimmistä edustajista. Kayserin pääteos on Das sprachliche Kunstwerk. Hän oli professorina ensin Lissabonissa, myöhemmin Göttingenissä.
Serranon perhe

| Serranon perhe> Los Serrano |
| --- | --- |

Tyyli:  draama, komedia
Kestoaika:  75–90 minuuttia
Luoja(t):  Álex Pina Daniel Écija
Pääosissa:  katso luettelo
Alkuperämaa:   Espanja
Alkuperäiskieli:  espanja
Verkko:  Telecinco (Espanja) Yle TV1 (Suomi)
Esitetty:  22. huhtikuuta 2003 – 17. heinäkuuta 2008
Tuotantokausia:  8
Jaksoja:  147
Aiheesta muualla
IMDb 
Serranon perhe (esp. Los Serrano) on espanjalainen draama-komediasarja, jonka tuotti Globomedia. Sitä esitettiin Espanjan televisiossa Telecincolla kahdeksan tuotantokautta vuosina 2003–2008. Sarja kuvattiin Villaviciosa de Odónin kunnassa Madridin lounaispuolella.
Serranon perheellä oli Espanjassa keskimäärin hieman alle viisi miljoona katsojaa. Vuonna 2004 se oli 38,4 prosentin osuudellaan ja 6 891 000 keskimääräisellä katsojallaan vuoden katsotuin televisio-ohjelma. Katsotuin yksittäinen jakso oli 1. huhtikuuta 2004 esitetty kolmannen tuotantokauden ”Melkein pyhä mies” (”Los puentes de Burundi”), jota seurasi 8 191 000 katsojaa. Sarja on palkittu Onda-palkinnolla ja näyttelijä Antonio Resines (Diego Serrano) roolisuorituksestaan ATV-, Fotograma de Plata- ja Zapping-palkinnoilla.
Juoni

Diego Serrano, leski ja kolmen pojan yksinhuoltajaisä, menee naimisiin nuoruudenrakkautensa Lucía Capdevilan kanssa, jolla on entisestä liitosta kaksi tytärtä. Lucía tyttärineen muuttaa Serranon taloon, ja sarja seuraa uusperheen ja heidän ystäviensä jokapäiväistä elämää. Pääosa sarjan tapahtumista sijoittuu Serranon kotitaloon, Serranon veljesten tavernaan ja Garcilason kouluun kuvitteellisessa Santa Justan kaupunginosassa Manzanaresin rantamilla Madridissa. Myöhemmin Diego jää uudelleen leskeksi Lucían menehtyessä auto-onnettomuudessa. Tämän jälkeen hän huolehtii yksin heidän lapsistaan. Diego löytää kuitenkin uuden rakkauden, Celian, mutta kaikki ei suju ongelmitta.
Musiikki

Sarjan tunnuskappaleen ”1 más 1 son 7” (1 + 1 = 7) esittää Marcos Serranoa näyttelevä Fran Perea. Kappale nousi listaykköseksi Espanjassa vuonna 2003, ja saman vuoden lokakuussa julkaistiin Perean debyyttialbumi. Myös muita Perean kappaleita kuullaan sarjassa Marcosin roolihahmon esittäminä. Jaksojen lopussa ovat soineet muun muassa ”Punto y aparte”, ”Entonces”, ”Besame”, ”Ke te pires” ja ”Pa’ quererte un poquito mas”.
El Sueño de Morfeo -yhtye sai nostetta uralleen esiinnyttyään sarjassa. 
Sarjasta sai alkunsa myös Santa Justa Klan, jonka muodostavat näyttelijät Natalia Sánchez (Mariá Teresá, Teté), Víctor Elías (Guillermo, Guille), Adrián Rodríguez (David, DVD) ja Andrés de la Cruz (José María, Boliche, Boltsi).
El Sueño de Morfeon kappaleita ”Un túnel entre tú y yo”, ”Nunca volverá”, ”Busco un sueño”, ”Esta soy yo” ja ”Ojos de cielo” on myös kuultu sarjassa. Lisäksi sarjan tunnuskappaleesta yhtye teki oman version Los Berberechosin kanssa.
Ulkomaat

Alkuperäistä Serranon perhettä on esitetty Espanjan lisäksi ainakin Uruguayssa, Suomessa, Ranskassa, Chilessä, Meksikossa, Malesiassa, Serbiassa sekä Kosovossa. Suomessa sarja päättyi 19. elokuuta 2009.
Suomessa Yleisradio otti sarjan ohjelmistoonsa kesällä 2007 ja näytti sarjaa arkiaamuisin TV1-kanavalla yhteensä 65 jaksoa. Sarjaa seurasi päivittäin noin 300 000 katsojaa. Suuren suosion myötä Yleisradio ilmoitti, että jo lähetetyt jaksot uusitaan 8. syyskuuta 2007 alkaen. Uudet jaksot alkoivat 2. kesäkuuta 2008 jaksosta 66 lähtien ja jatkuivat aina elokuun 21. päivään ja 124. jaksoon saakka. Kesän 2008 jaksot nähtiin uusintana 20. syyskuuta 2008 alkaen. Sarjan loput jaksot (125–147) esitettiin 2. kesäkuuta alkaen kesällä 2009 tiistaisin ja keskiviikkoisin klo 18.30. Jaksojen uusinnat olivat seuraavana aamuna kello 9.30. Alkaen 22. heinäkuuta 2009 Serranon perhettä näytettiin vain keskiviikkoisin klo 18.30 ja uusinta seuraavana aamuna klo 9.30. Sarja päättyi Suomessa 19. elokuuta 2009. Sarja näytettiin uusintana yleisön toiveesta Yle Areenassa 1. heinäkuuta – 31. joulukuuta 2013.
Serranon perheen formaattiin perustuvia sarjoja on tehty Italiassa (I Cesaroni), Portugalissa (Os Serranos), Tšekissä (Horákovi), Kreikassa (Ευτυχισμένοι μαζί, Evtihismenoi mazi) ja Turkissa (İlk Aşkım). Myös yhdysvaltalainen NBC-kanava on ostanut oikeudet sarjan formaattiin.
Henkilöt

| 0 | 1 | 2 |
| --- | --- | --- |
|   Antonio Resines   | … |   Diego Serrano    |
|   Jesús Bonilla   | … |   Santiago Serrano    |
|   Fran Perea   | … |   Marcos Serrano Moreno  |
|   Belén Rueda   | … |   Lucía Gómez Casado    |
|   Verónica Sánchez   | … |   Eva Capdevila Gómez    |
|   Natalia Sánchez   | … |   María Teresa ”Teté” Capdevila Gómez    |
|   Pablo Galán   | … |   Manuel ”Manu” Capdevila    |
|   Víctor Elías   | … |   Guillermo "Guille" Serrano Moreno  |
|   Jorge Jurado   | … |   Francisco "Curro" Serrano Moreno  |
|   Antonio Molero   | … |   Fructuoso ”Fiti” Martínez Cañete    |
|   Nuria González   | … |   Candela Blanco     |
|   Alejo Sauras   | … |   Raúl Martínez Blanco    |
|   Goizalde Núñez   | … |   Lourdes ”Lourditas” Salgado    |
|   Alexandra Jiménez   | … |   África Sanz    |
|   Manolo Caro   | … |   Paquillo    |
|   Jorge Fernández   | … |   Andrés Blanco    |
|   María Bonet   | … |   Helena Rivera    |
|   Álex Barahona   | … |   Álex Chacon    |
|   Javier Gutiérrez   | … |   José Luis Salgado    |
|   Pepa Aniorte   | … |   Asunción ”Choni” Martínez    |
|   Jaydy Michel   | … |   Celia Montenegro    |
|   Natalia Verbeke   | … |   Ana Blanco    |
|   Dafne Fernández   | … |   Luna    |
|   Adrián Rodríguez   | … |   David ”DVD” Borna    |
|   Michel Gurfi   | … |   Gael    |
|   Lydia Bosch   | … |   Elena    |
|   Julia Gutiérrez Caba   | … |   Carmen Casado    |
|   Pilar Castro   | … |   Emilia    |
|   María Hervás   | … |   Susana ”Su”    |
Dvd-julkaisu

Warner on julkaissut sarjaa Suomessa dvd:nä. Levyt sisältävät ainoastaan kunkin kauden jaksot, eikä niissä ole lisämateriaalia. Tekstityksenä on saatavana vain suomi (sillä se on poltettu kuvaan). Dvd:nä ovat ilmestyneet kaikki kaudet 1–8 (jaksot 1–147), ja dvd:n hinta vaihtelee kaupoittain.  Serranon perheestä on julkaistu 2.11.2012 Serranon perhe, vol 1 (21-DVD, kaudet 1–4) -kokoelma. Jatkoa se sai 25. lokakuuta 2013, kun julkaistiin Serranon perhe, vol 2 (22-DVD, kaudet 5–8) -kokoelma.
| Nimi | Levyt | Jaksot |
| --- | --- | --- |
| Serranon perhe – 1. tuotantokausi | 4 | 1–13 |
| Serranon perhe – 2. tuotantokausi | 4 | 14–26 |
| Serranon perhe – 3. tuotantokausi | 5 | 27–45 |
| Serranon perhe – 4. tuotantokausi, osa 1 | 4 | 46–58 |
| Serranon perhe – 4. tuotantokausi, osa 2 | 4 | 59–71 |
| Serranon perhe – 5. tuotantokausi, osa 1 | 4 | 72–84 |
| Serranon perhe – 5. tuotantokausi, osa 2 | 4 | 85–97 |
| Serranon perhe – 6. tuotantokausi, osa 1 | 4 | 98–111 |
| Serranon perhe – 6. tuotantokausi, osa 2 | 4 | 112–124 |
| Serranon perhe – 7. tuotantokausi | 4 | 125–140 |
| Serranon perhe – 8. tuotantokausi | 2 | 141–147 |
Palkinnot ja ehdokkuudet

Atv Awards
2004: paras miesnäyttelijä (Antonio Resines) – voitto
2004: paras ohjaus – ehdokkuus
2004: paras fiktionaalinen ohjelma – ehdokkuus
Fotogramas de Plata
2004: paras miesnäyttelijä tv:ssä (Antonio Resines) – voitto
2004: paras naisnäyttelijä tv:ssä (Belén Rueda) – ehdokkuus
Ondas Awards
2004: paras sarja – voitto
Spanish Actors Union
2006: televisio: päänäyttelijän roolisuoritus, nainen (Belén Rueda) – ehdokkuus
2006: televisio: roolisuoritus sivuosassa, nainen (Alexandra Jiménez) – ehdokkuus
2005: televisio: päänäyttelijän roolisuoritus, mies (Antonio Resines) – ehdokkuus
2005: televisio: roolisuoritus sivuosassa, mies (Antonio Molero) – ehdokkuus
2004: televisio: päänäyttelijän roolisuoritus, mies (Antonio Resines) – ehdokkuus
2004: televisio: roolisuoritus sivuosassa, mies (Manolo Caro) – ehdokkuus
2004: televisio: roolisuoritus sivuosassa, mies (Jesús Bonilla) – ehdokkuus
2004: televisio: roolisuoritus sivuosassa, mies (Antonio Molero) – ehdokkuus
TP de Oro
2004: paras miesnäyttelijä (Antonio Resines) – ehdokkuus
2004: paras naisnäyttelijä (Belén Rueda) – ehdokkuus
2004: paras kansainvälinen sarja – ehdokkuus
Zapping Awards
2004: paras miesnäyttelijä (Antonio Resines) – voitto
2004: paras naisnäyttelijä (Belén Rueda) – ehdokkuus
Aiheesta muualla

Serranon perhe -keskustelufoorumi
Serranon perhe Internet Movie Databasessa (englanniksi)
Niko Kivelä (jääkiekkoilija)

| Niko Kivelä> Henkilötiedot |
| --- | --- |
Syntynyt: 21. helmikuuta 1995 (ikä 30) Helsinki, Suomi
Kansalaisuus:   Suomi
Jääkiekkoilija
Lempinimi:  Niffe
Pelipaikka:  oikea laitahyökkääjä
Maila:  vasen
Pituus:  186 cm
Paino:  90 kg
Seura
Seura:  TUTO Hockey
Sarja:  Mestis
Pelinumero:  11
Pelaajaura
Pääsarjaura:  2016–
Aik. seurat:  Pelicans (SML) Peliitat (Mestis) Ässät (SML) Tranås AIF (HockeyEttan) Kiekko-Espoo (Mestis) HC Panter (Latvia)
Niko Kivelä (s. 21. helmikuuta 1995 Helsinki) on suomalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan keskushyökkääjä, mutta Kivelä osaa pelata myös laidassa. Häntä on luonnehdittu pelityyliltään voimahyökkääjäksi.
Ura > Maajoukkueura

Kivelä on pelannut kuusi poikien maaottelua.
Jukka Mikkonen

| Jukka Mikkonen |
| --- | --- |
 Jukka Sir Christus Mikkonen (vas) 2000-luvun alussa
Henkilötiedot
Syntynyt: 10. huhtikuuta 1978
Kuollut: 7. joulukuuta 2017 (39 vuotta)
Ammatti:  muusikko
Muusikko
Taiteilijanimi:  Sir Christus, Sir General Christus
Aktiivisena:  1997–2017
Tyylilajit:  useita
Soittimet:  kitara
Yhtyeet:  The Salvation, Negative, Black Jezus, Bloodpit Morewar-Band, RaWar
  [ Muokkaa Wikidatassa ] [ ohje ]  
Jukka Mikkonen (taiteilijanimeltään Sir Christus, 10. huhtikuuta 1978 – 7. joulukuuta 2017) oli suomalainen muusikko, joka tunnettiin parhaiten Negativen kitaristina. Ennen Negativea hän vaikutti muun muassa basistina Bloodpit-yhtyeessä pikkuveli Matthaun toimiessa yhtyeen keulakuvana. Vuonna 2008 tapahtuneen eroamisen jälkeen Mikkonen liittyi pikkuveljensä Matthau Mikojanin taustayhtyeeseen, mutta kuukauden jäsenyyden jälkeen Mikkonen halusi pitää taukoa musiikista. Myöhemmin Mikkonen toimi The Salvation -yhtyeen kitaristina.
Mikkonen toimi säveltäjänä sekä Negativelle sekä Bloodpitille. Hän kuoli 39-vuotiaana joulukuussa 2017.
Perhe

Jukka Mikkosen isä, Arwo Mikkonen oli Popedan alkuperäinen kitaristi. Arwo Mikkonen kuoli vuonna 1986 Popedan konsertissa soundcheckin jälkeen aortan repeytymiseen.
Selkävamma Ruisrockissa 2003

Esiintyessään vuoden 2003 Ruisrockissa Mikkonen putosi lavalta murtaen alaselkänsä. Selkä jouduttiin leikkaamaan, ja luustoon kiinnittämään ruuveja, mutta jo kaksi viikkoa onnettomuuden jälkeen Mikkonen esiintyi Aitoon kirkastusjuhlilla.lähde?
Aiheesta muualla

The Salvation – Official Myspace
Hype Productions
Mongeneral.tumblr.com
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Muut:  Europeana
Smash

Smash voi tarkoittaa:
Smash burger, ohueksi prässätty ja rapsakaksi paistettu pihvi
Smash, pikaperunamuusi, joka on erityisen suosittu Britanniassa.
Smash, Offspringin albumi.
Smash, Jackson and his computer bandin albumi.
Barry Darsow, showpainija, joka tunnetaan nimellä "Smash".
Smash, voimakas iskulyönti sulkapallossa.
Smash, suomalainen sulkapalloseura
Smash, Suomen Pöytätennisliiton julkaisema lehti
Lyhenne videopeleille Super Smash Bros., Super Smash Bros. Melee, Super Smash Bros. Brawl ja Super Smash Bros. for Nintendo 3DS & Wii U.
Smash-Tennis, Helsingissä, Espoossa ja Kotkassa toimiva tennis- ja mailapeliseura
TCS Smash, Turun Cheerleadingseura Smash ry, urheiluseura
Smash, liikuntaan, terveyteen ja urheiluun keskittyvä kansainvälinen teknologia- ja kasvuyritystapahtuma
SMASH voi viitata:
SMASH, Society of Modern American Science Heroes (modernien amerikkalaisten tieteissankarien yhdistys), tiimi kuvitteellisia supersankareita
Systems Management Architecture for Server Hardware
S*M*A*S*H, brittiläinen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Smash”, voi hakea sivunnimihaulla, laajalla sivunnimihaulla tai tekstihaulla.
Tupakoimattomana leikkaukseen

Tupakoimattomana leikkaukseen -toimintamallin tavoite on vähentää  tupakoinnista johtuvia komplikaatioita leikkauksissa ja niiden jälkeen. Toimintamallissa leikkauksiin tuleville henkilöille tarjotaan aktiivisesti tukea  tupakoinnin lopettamiseen ennen ja jälkeen leikkauksen.
Tupakoimattomana leikkaukseen -toimintamalli > Tupakoinnin riskit leikkauksessa

Tupakointi lisää leikkauksen riskitekijöitä ja hidastaa leikkauksesta toipumista. Tupakoivilla elimistön puolustuskyky tulehduksia vastaan on heikentynyt, joten haavatulehdusten riski on lisääntynyt ja haavan paraneminen on hitaampaa. Myös luun paraneminen hidastuu, esimerkiksi sääriluun murtuma paranee tupakoivilla noin kuukauden hitaammin kuin tupakoimattomilla. Tupakointi edistää myös  osteoporoosin eli luukadon kehittymistä ja lisää taipumusta  välilevytyrän syntyyn.
Leikkaukseen liittyvien hengitysongelmien riski on tupakoivilla 2-6 kertainen tupakoimattomaan verrattuna. Ylämahakirurgiassa tupakointi kuusinkertaistaa hengitysongelmien riskin ja suolistoleikkauksissa kolminkertaistaa leikkaussauman vuotamisvaaran. Tupakoinnin aiheuttamia leikkauksen jälkeisiä eli postoperatiivisia keuhkokomplikaatioista on kuvauksia jo vuodesta 1944 alkaen.
Tupakoimattomana leikkaukseen -toimintamalli > Tupakoimattomana leikkaukseen -toimintamalli vähentää riskejä

Tupakoimattomana leikkaukseen -toimintamallin tavoitteena on saada potilas lopettamaan tupakointi vähintään kaksi kuukautta ennen leikkausta. Tupakoinnin lopettaminen ennen leikkausta vähentää komplikaatioriskiä huomattavasti ja edistää leikkaustuloksia monella tavalla: tupakoimattomilla haavat paranevat paremmin, infektioriski vähenee, yleinen terveydentila kohenee ja toipuminen nopeutuu. Tupakoinnin tunnistaminen ja tupakkavieroitus tulisi aloittaa heti leikkausta suunniteltaessa. 
Riskit komplikaatioihin vähenevät noin 19 prosenttia jokaista savutonta viikkoa kohden eli mitä aiemmin tupakoitsija lopettaa, sitä vähemmän hänelle tulee leikkaukseen tai toipumisaikaan liittyviä ongelmia. Savuttomuus voi lisäksi lyhentää sairaalassaolon kestoa. 
Tupakoinnin lopettaminen 6-8 viikkoa ennen leikkausta vähentää haavatulehdusriskiä 75 prosenttia. Yli kahden kuukauden tupakoimattomuus vähentää hengitysongelmien määrän viidesosaan verrattuna tupakoiviin. Kahden kuukauden tupakoimattomuuden ansiosta kaikkien leikkaukseen liittyvien haittojen määrä vähenee kolmasosaan verrattuna tilanteeseen jossa tupakointi jatkuu leikkauksen ajan.
Tupakoimattomana leikkaukseen -toimintamallissa tarjotaan  tukea tupakoinnin lopettamiseen  perusterveydehuollosta lähtien ja  hyvissä ajoin ennen leikkausta. Tukea annetaan ajoissa, jotta potilas tietää riskit ja ehtii lopettaa tupakoinnin ennen leikkausta. Toimintamallin keinoja tupakoinnin lopettamiseksi ovat esimerkiksi tehostettu ohjaus ennen leikkausta, aktiivinen lääkärin ja hoitohenkilökunnan tuki sekä jatkuva tupakkavieroitus kaikissa hoidon vaiheissa. Leikkaukseen tulevia potilaita kannustetaan entistä ponnekkaammin luopumaan tupakasta ajoissa ennen toimenpidettä. Tupakoinnista kysytään perusterveydenhuollossa, lähettävän lääkärin vastaanotolla ja leikkausta edeltävällä lääkärikäynnillä. Tilanne tarkistetaan lisäksi vielä leikkauspäivän aamuna. Jos potilas ei ole lopettanut tupakointia ennen leikkausta, se voi olla peruste perua tai siirtää leikkaus.
Monet asiantuntijat uskovat, että Suomessa kiristetään tulevaisuudessa entisestään tupakoivien ihmisten leikkaukseen pääsykriteerejä. Esimerkiksi Ruotsissa Uumajan yliopistosairaalassa on jo laitettu leikkaukseen pääsylle tiukat ehdot: ei-kiireellisiä ortopedisia leikkauksia ei tehdä, mikäli potilas tupakoi.
Tupakoimattomana leikkaukseen -toimintamalli > STESO ry

Tupakoimattomana leikkaukseen -toimintamallia on kehittänyt STESO ry (Suomen terveyttä edistävät sairaalat ja organisaatiot). Yhdistyksen tavoitteena on, että potilaan terveyteen edullisesti vaikuttavat tekijät, kuten savuttomuus, sopiva ravinto ja lepo, tulisivat kiinteäksi osaksi hoitoa ja terveydenhuollon jokapäiväistä toimintaa.
Yhdistyksen alaisuudessa toimii Suomen savuton terveydenhuolto -verkosto, jonka tavoitteena on edistää sairaaloiden ja muiden organisaatioiden terveellisyyttä ja viihtyisyyttä tukemalla systemaattisesti työntekijöiden, potilaiden, asiakkaiden ja vierailijoiden tupakoinnin vähentämisestä ja lopettamisesta. Euroopan savuton terveydenhuolto -verkoston laatimat suositukset ja vuosittain toteutettavat itsearvioinnit ohjaavat ja tukevat Suomen sairaaloita ja organisaatioita savuttomuuden edistämisessä.Savuton sairaala -toiminnan tavoitteena on tarjota potilaille, henkilökunnalle ja vierailijoille savuton, terveellisempi ja viihtyisämpi hoito-, työ- ja vierailuympäristö sekä auttaa tupakoivia potilaita ja henkilökuntaa lopettamaan tupakanpoltto.
Savuton sairaala -toiminnan toteutumista seurataan toteutuneiden toimenpiteiden kautta. Kultataso edellyttää sairaalan tai organisaation ulko- ja sisätilojen savuttomuutta ja käytössä olevaa tupakasta vieroittamisohjelmaa sekä säännöllisesti päivitettävää savuttomuusohjelmaa ja toiminnan johdonmukaista auditointia. Suomessa Etelä-Pohjanmaan sairaanhoitopiirin kuntayhtymä, Seinäjoen kaupunki, Keski-Suomen sairaanhoitopiirin kuntayhtymä, Raahen seudun hyvinvointikuntayhtymä ja Forssan seudun hyvinvointikuntayhtymä ovat yltäneet arvioinneissa kultatasolle.
Tupakoimattomana leikkaukseen -toimintamalli > STESO ry > Savuton Suomi 2030 -hanke

Savuttomuutta Suomessa edistetään myös muilla valtakunnallisilla hankkeilla. Savuton Suomi 2030 -hankkeen tavoite on tupakaton Suomi. Hanketta hallinnoi Suomen ASH (Action on Smoking and Health). Mukana hankkeessa on 18 järjestöä, yhdistystä ja toimijaa.
Savuton Suomi 2030 -hanke pyrkii savuttomuuteen vahvistamalla väestön myönteistä asennoitumista tupakoimattomuuteen, ehkäisemällä nuorten tupakoinnin aloittamista, tukemalla tupakkatuotteiden käytön lopettamista sekä vahvistamalla tupakkalain täytäntöönpanoa.
Tupakoimattomana leikkaukseen -toimintamalli > Tupakoimattomana leikkaukseen -hankkeita Suomessa

Anestesiologien toimesta Suomessa perustettiin 2000-luvulla useita preoperatiivisia klinikoita, joissa pyritään määrittelemään potilaiden kunto ja lääkitys ennen leikkausta.   Professori Hannu Puolijoen ja koordinaattori Reetta-Maija Luhdan ansiosta Tupakoimattomana leikkaukseen -toimintamalli otettiin ensimmäisenä käyttöön Etelä-Pohjanmaan sairaanhoitopiirissä vuoden 2013 alussa. Sieltä se on levinnyt laajasti myös muualle Suomeen.
STESO:n jäseniksi sitoutuneet sairaanhoitopiirit:
Etelä-Pohjanmaan sairaanhoitopiirin ky
Etelä-Savon sairaanhoitopiirin ky
Etelä-Karjalan sosiaali ja terveyspiiri (EKSOTE)
Forssan seudun terveydenhuollon ky
Haminan terveyskeskus
Helsingin ja Uudenmaan sairaanhoitopiirin ky
JIK-peruspalveluliikelaitoskuntayhtymä (Jalasjärvi, Ilmajoki, Kurikka)
Jämsän kaupunki, sosiaali- ja terveystoimi
Kainuun sosiaali- ja terveydenhuollon ky
Kanta-Hämeen sairaanhoitopiirin ky
Keski-Pohjanmaan erikoissairaanhoito ja peruspalvelukuntayhtymä
Keski-Suomen sairaanhoitopiirin ky
Kymenlaakson sairaanhoito- ja sosiaalipalvelujen ky
Lapin sairaanhoitopiirin ky
Länsi-Pohjan sairaanhoitopiirin ky
Pirkanmaan sairaanhoitopiirin ky
Pohjois-Karjalan sairaanhoito- ja sosiaalipalvelujen ky
Pohjois-Pohjanmaan sairaanhoitopiiri
Pohjois-Savon sairaanhoitopiirin ky
Porvoon kaupunki
Päijät-Hämeen sosiaali-ja terveysyhtymä
Raahen seudun hyvinvointikuntayhtymä
Salon terveyskeskus
Satakunnan sairaanhoitopiirin ky
Vaasan sairaanhoitopiirin ky
Varsinais-Suomen sairaanhoitopiirin ky
Tupakoimattomana leikkaukseen-  ja Savuton Sairaala -malleja hyödyntäneet sairaalat ovat saaneet hyviä tuloksia. Esimerkiksi Seinäjoen keskussairaalassa leikatuille tehdyn kyselytutkimuksen mukaan 25 % vastaajista pystyi lopettamaan tupakoinnin ennen leikkausta ja vajaa viidennes leikkauksen jälkeen.
Tampereen yliopistollisessa sairaalassa Taysissa toimiva Savuton leikkaus –työryhmä kehittää Tupakoimattomana leikkaukseen –toimintamallia, joka otettiin käyttöön vuonna 2015  myös Sastamalan ja Valkeakosken terveyskeskusalueilla. Molemmissa pilottiterveyskeskuksissa on räätälöity oma toimintamalli, ja koulutetut vieroitushoitajat antavat joko yksilö- tai ryhmävieroitusta leikkaukseen valmistautuville potilaille. Pilottihankkeesta saatujen kokemusten avulla toimintamalli on määrä vakiinnuttaa perusterveydenhuoltoon. Pirkanmaan sairaanhoitopiiri on Savuton sairaala -verkoston ja Euroopan savuttoman terveydenhuoltoverkoston (European Network of Smoke-free Hospitals) jäsen.
Tupakoimattomana leikkaukseen -toimintamallin vaikuttavuus > Tupakoinnin vaikutukset potilaaseen

Tupakan käyttö aiheuttaa nopeasti syntyvän ja voimakkaan fyysisen, sosiaalisen ja ennen kaikkea henkisen riippuvuuden. Yleisimpiä tupakoinnin aiheuttamia sairauksia ovat erilaiset syövät, sydänsairaudet, verenkiertohäiriöt ja -sairaudet, näön heikkeneminen, krooniset keuhkosairaudet, kuten astma sekä krooninen keuhkoputkentulehdus ja siihen liittyvä keuhkoahtauma.  Lisäksi tupakointi aiheuttaa impotenssia ja suurentaa mahahaavan riskiä. Tupakointi laskee odotettavissa olevaa elinikää jopa kymmenellä vuodella.
Tupakointi myös vähentää tupakoijan tulotasoa ja elinaikaisia ansioita.  Tupakoinnin arvioidaan aiheuttaneen vuonna 2012 Suomessa runsaat 700 uutta työkyvyttömyyseläkejaksoa, yli 800 sairauslomapäivää ja noin 4 300-4 500 kuolemaa. Tupakoinnin arvioidaan olleen syynä noin 17 prosentissa kaikista 35-64-vuotiaiden kuolemista.